cyanic-selkie/wikianc huggingface dataset:
যুগল কিশোর বাগরি
যুগল কিশোর বাগরি (মৃত্যু: ১০ মে ২০২১) একজন ভারতীয় রাজনীতিবিদ। ১৯৯৩ থেকে ২০১৩ এবং ২০১৮ থেকে তিনি রায়গাঁ আসন থেকে মধ্যপ্রদেশ বিধানসভার সদস্য ছিলেন। তিনি কোভিড -১৯ -এ ৭৮ বছর বয়সে মারা যান।
পূর্বাঞ্চলীয় রাজ্য এজেন্সি
পূর্বাঞ্চলীয় রাজ্য এজেন্সি বা পূর্ব রাজ্য এজেন্সি কিংবা পূর্বাঞ্চলীয় রাজ্য সংস্থা বা পূর্ব রাজ্য সংস্থা (Eastern States Agency) ব্রিটিশ ভারতীয় সাম্রাজ্যের শেষদিকের বছরগুলিতে ব্রিটিশ ভারতের পূর্বাঞ্চলীয়  দেশীয় রাজ্যগুলোর একটি জোট ছিল। ১৯৩৩ সালে তৎকালীন ছত্তিশগড় রাজ্য এজেন্সি এবং উড়িষ্যা রাজ্য এজেন্সি একীকরণের মাধ্যমে পূর্বাঞ্চলীয় রাজ্য এজেন্সি গঠন করা হয়। তবে এই একীভূত এজেন্সির মধ্যে প্রাক্তন এজেন্সিগুলো তথা ছত্তিশগড় রাজ্য এজেন্সি এবং উড়িষ্যা রাজ্য এজেন্সি অক্ষত ছিল। ১৯৩৬ সালে পূর্বাঞ্চলীয় রাজ্য এজেন্সির সাথে বেঙ্গল রাজ্য এজেন্সি যুক্ত করা হয়।
ইতিহাস
উনিশ শতক থেকে উড়িষ্যা এবং ছোট নাগপুরের দেশীয় রাজ্য এবং করদ রাজ্যগুলো বাংলা তথা বেঙ্গল প্রেসিডেন্সির অংশ ছিল না, তবে এসব দেশীয় রাজ্য এবং করদ রাজ্যগুলোর সাথে ব্রিটিশদের সম্পর্ক বেঙ্গল প্রেসিডেন্সির মাধ্যমে তাদের সরকার পরিচালনা করতো।
১৯৩৩ সালে এই পূর্বাঞ্চলীয় রাজ্য এজেন্সি গঠনের আগে প্রাক্তন উড়িষ্যার করদ রাজ্য এবং ছোট নাগপুর করদ রাজ্য গুলোর অন্তর্ভুক্ত তেইশটি দেশীয় রাজ্য বিহার ও উড়িষ্যার ব্রিটিশ প্রদেশের আধিপত্যের অধীনে ছিল এবং ষোলটি দেশীয় রাজ্য ও করদ রাজ্য কেন্দ্রীয় প্রদেশের অধীনে ছিল।
বাম|থাম্ব|275x275পিক্সেল| [[ব্রিটিশ ভারত|ব্রিটিশ রাজ আমলে ছোট নাগপুর এবং উড়িষ্যা অঞ্চলের রাজনৈতিক বিভাজন। ১৯০৯ সালের ইম্পেরিয়াল গেজেটিয়ার অফ ইন্ডিয়ার প্রকাশিত মানচিত্র।]]
কোচবিহার এবং ত্রিপুরা রাজ্য ১৯৩৬ সালের ১ নভেম্বর বেঙ্গল প্রেসিডেন্সি থেকে পূর্বাঞ্চলীয় রাজ্য এজেন্সিতে স্থানান্তরিত হয়।
১৯৪৪ সালের ১ ডিসেম্বরে পূর্বাঞ্চলীয় রাজ্য এজেন্সির মর্যাদা প্রথম শ্রেণীর রেসিডেন্সি হিসাবে উন্নীত করা হয়। এই রাজ্যগুলি কলকাতায় "রেসিডেন্ট"-এর অধীনে তিনটি রাজনৈতিক সংস্থায় বিভক্ত হয়েছিল। উড়িষ্যা রাজ্য এজেন্সির সদর দফতর অবস্থিত ছিল সমবলপুরে আর ছত্তিসগড় রাজ্য এজেন্সির সদর দফতর রায়পুরে অবস্থিত ছিল। অন্যদিকে বেঙ্গল রাজ্য এজেন্সির তথা সম্পূর্ণ পূর্বাঞ্চলীয় রাজ্য এজেন্সির সদর দফতর কলকাতায় অবস্থিত ছিল। ১৯৪৭ সালে ব্রিটিশ ভারতীয় সাম্রাজ্য থেকে ব্রিটিশ শাসন প্রত্যাহার করে ভারতকে স্বাধীনতা দেওয়া হলে রাজ্যগুলো ভারতের নতুন ইউনিয়নকে স্বীকৃতি দেয় অর্থাৎ রাজ্য গুলো ভারত অধিরাজ্যে যোগ দান করে। ভারতের যোগদান কারী পূর্ব ভারতের বেশ কয়েকটি রাজ্য একত্রিত হয়ে পূর্ব রাজ্য ইউনিয়ন গঠন করে। যদিও এটি ছিল একটি ব্যর্থ সংস্থা এবং অল্প সময় পরেই তা বিলুপ্ত হয়ে যায়। পরবর্তিতে পূর্ব রাজ্য ইউনিয়নের এসব রাজ্য পূর্বাঞ্চলীয় রাজ্য এজেন্সির সবগুলো রাজ্য ভারতের মধ্য প্রদেশ, বিহার, পশ্চিমবঙ্গ এবং উড়িষ্যা রাজ্যে একীভূত হয়। মধ্য প্রদেশের পূর্ব অংশ এবং বিহার রাজ্যের দক্ষিণ অংশটি ২০০০ সালের নভেম্বর মাসে যথাক্রমে ছত্তিশগড় ও ঝাড়খণ্ড রাজ্যে পরিণত হয়।
উড়িষ্যা রাজ্য এজেন্সি
উড়িষ্যা রাজ্য এজেন্সির অন্তর্ভুক্ত স্যালু্ট রাজ্য, অগ্রাধিকার অনুসারে তালিকাকৃত:
স্যালুট-বিহীন রাজ্য:
ছত্তিসগড় রাজ্য এজেন্সি
ছত্তিসগড় রাজ্য এজেন্সিতে শুধু অ-স্যালুট রাজ্য অন্তর্ভুক্ত ছিল। এগুলো হল:
বেঙ্গল রাজ্য এজেন্সি
বেঙ্গল রাজ্য এজেন্সির অন্তর্ভুক্ত দুইটি রাজ্যই ছিল স্যালুট রাজ্য। এগুলো হল:
বিহার রাজ্য এজেন্সি
স্যালুট-বিহীন রাজ্য:
আমিনা খৈয়াম
আমিনা খৈয়াম (১৯৮০-এ জন্ম) জন্মসূত্রে বাংলাদেশী যুক্তরাজ্যের নৃত্যশিল্পী, করিওগ্র্যাফার ও নাচের শিক্ষক। তিনি নৃত্য ধারা কত্থক-এ দক্ষ ও অভিনয় আন্দোলনের সাথে জড়িত।
প্রারম্ভিক জীবন
খৈয়াম বাংলাদেশের সিলেটে জন্মগ্রহণ করেন। তিনি মুসলিম পরিবার থেকে আগত ও সেখানে নাচ সচরাচর দেখা যায় না। তিনি সূরের অক্সটেড গ্রামে বেড়ে উঠেন ও অক্সটেড বিদ্যালয় থেকে প্রাথমিক শিক্ষা শেষ করেন।
তিনি কত্থক-এ প্রশিক্ষণের পূর্বে লন্ডনে আল্পনা সেনগুপ্তার সাথে প্রাথমিক নাচের অনুশীলন করতেন। এরপর ১৯৯৬ সালে ১৬ বছর বয়সে সুশ্মিতা ঘোষের কাছ থেকে ভারতীয় বিদ্যা ভবন শিক্ষা ট্রাস্টে তিন বছর কত্থক-এ প্রশিক্ষণ নেন।
ব্যক্তিগত জীবন
খৈয়ামের একজন সন্তান রয়েছে যিনি ২০০১ সালে জন্মগ্রহণ করেন।
দৈনিক জং
দৈনিক জং পাকিস্তানের করাচিতে অবস্থিত একটি উর্দু সংবাদপত্র। এটি ১৯৩৯ সালে প্রতিষ্ঠার পর থেকে ধারাবাহিকভাবে প্রকাশিত পাকিস্তানের প্রাচীনতম সংবাদপত্র। এর বর্তমান গ্রুপ প্রধান এক্সিকিউটিভ এবং প্রধান সম্পাদক হলেন মীর শাকিল-উর-রহমান। বিগত সম্পাদক এবং অবদানকারীদের মধ্যে মাহমুদ শাম, নাজির নাজি এবং শফি আকিল অন্তর্ভুক্ত রয়েছে।
দৈনিক জং প্রকাশিত হয়েছে জং গ্রুপ অফ নিউজপেপার্স দ্বারা। দলটির প্রধান পত্রিকা হলো দৈনিক জং, যা পাকিস্তানের জাতীয় উর্দু দৈনিক পত্রিকা।
এটি করাচি, লাহোর, রাওয়ালপিন্ডি, কোয়েটা, মুলতান, শেইখুপুরা, বাহাওয়ালপুর, গুজরাত, শিয়ালকোট, গুজরানওয়ালা, সরগোধা, সুক্কুর, ফয়সালাবাদ, ডেরা গাজী খান এবং যুক্তরাজ্যের বার্মিংহাম থেকে প্রকাশিত হয়।
ব্স্তান-'দ্জিন-লেগ্স-ব্শাদ
ব্স্তান-'দ্জিন-লেগ্স-ব্শাদ (মৃত্যু-১৬৬৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ছত্রিশতম দ্গা'-ল্দান-খ্রি-পা বা প্রধান ছিলেন।
সংক্ষিপ্ত জীবনী
ব্স্তান-'দ্জিন-লেগ্স-ব্শাদ ষোড়শ শতাব্দীতে দক্ষিণ পূর্ব তিব্বতের কোংপো নামক স্থানে জন্মগ্রহণ করেন। তিনি দ্বাগ্স-পো এবং গ্যুমে মহাবিদ্যালয়ে শিক্ষালাভ করেন। শিক্ষা শেষ করে তিনি গ্যুমে তন্ত্র মহাবিদ্যালয়ে সাত বছর এবং দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে  মহাবিদ্যালয়ে সাত বছর প্রধানের পদে অধিষ্ঠিত থাকেন। ১৬৩৮ খ্রিষ্টাব্দে তিনি দ্গা'-ল্দান বৌদ্ধবিহারের ছত্রিশতম দ্গা'-ল্দান-খ্রি-পা হিসেবে মনোনীত হন। এর কিছুদিনের মধ্যে এই বিহার বিশ্ববিদ্যালয়ের শার-র্ত্সে  এবং ব্যাং-র্ত্সে  মহাবিদ্যালয়ের ভিক্ষুদের মধ্যে বিরোধের সূত্রপাত ঘটে এবং শার-র্ত্সে মহাবিদ্যালয়ের ভিক্ষুরা বিহারের প্রশাসনিক ক্ষমতা দখল করলে ব্স্তান-'দ্জিন-লেগ্স-ব্শাদ খাম্স অঞ্চলে পালিয়ে যেতে বাধ্য হন।
জাক্সটাগ্লোমেরুলার অ্যাপারেটাস
thumb|300px|ছকবদ্ধ পেশ কীভাবে এটি কাজ করে।এখানে, জাক্সটাগ্লোমেরুলার অ্যাপারেটাসে রক্তের চাপ কমে যাবার ফলে রেনিন-অ্যানজিওটেনসিন-অ্যালডোস্টেরন মেকানিজম শুরু হয়
বৃক্কের আণুবীক্ষণিক অংশ যা নেফ্রনের কার্যাবলী নিয়ন্ত্রণ করে।বৃক্কের মেডুলার কাছাকাছি অবস্থিত বলে এরূপ নামকরণ। এটি তিনটি অংশ নিয়ে গঠিত।জাক্সটাগ্লোমেরুলার কোষ,ম্যাকুলা ডেনসা এবং এক্সট্রাগ্লোমেরুলার মেসেঞ্জিয়াল কোষ/ল্যাসিস কোষ।
গণেশরাম খটিক
গণেশরাম খটিক একজন ভারতীয় রাজনীতিবিদ এবং বিধানসভার সদস্য ছিলেন। তিনি ভারতীয় জনতা পার্টির অন্তর্ভুক্ত ছিলেন এবং ১৯৯৮ থেকে ২০০৩ সাল পর্যন্ত পাথারিয়া আসনের প্রতিনিধিত্ব করেছেন।
অতি-সাইবেরীয় রেলপথ
অতি-সাইবেরীয় রেলপথ বা ট্রান্স সাইবেরিয়ান রেলওয়ে (Транссибирская магистраль Transsibirskaya magistral) একটি রেলপথ ব্যবস্থা যা রাশিয়ার রাজধানী মস্কোকে দেশটির পূর্বাঞ্চল তথা সাইবেরিয়ার সাথে যুক্ত করেছে। এটি বিশ্বের দীর্ঘতম রেলপথ। মঙ্গোলিয়া, চীন এবং উত্তর কোরিয়ায় এই রেলপথের সংযোগকারী শাখা আছে। ১৯১৬ সাল থেকে এটি মস্কোকে ভ্লাদিভস্তকের সাথে যুক্ত করেছে। এটি পৃথিবীর সবচেয়ে বড়ো রেলপথ।
নির্মাণ
১৮৯১ সালের ৯ মার্চ, রাশিয়ার সরকার একটি সাম্রাজ্যীয় লিপি জারি করে তাতে সাইবেরিয়া জুড়ে একটি রেলপথ নির্মাণের পরিকল্পনা ঘোষণা করে। তাসারেভিচ নিকোলাস (দ্বিতীয় জার নিকোলাস) সেই বছরের ১৯ মে ভ্লাদিভোস্টকে রেলপথ নির্মাণের উদ্বোধন করেছিলেন। ১৮৯১ সালেই পুরোদমে অতি-সাইবেরীয় রেলপথের কাজ শুরু হয়। এই নির্মাণকাজটি পরবর্তীকালে সোভিয়েত অর্থমন্ত্রী সের্গেই ভিট তত্ত্বাবধান করেন। যুক্তরাষ্ট্রের প্রথম অতি-মহাদেশীয় রেলপথের ন্যায় রুশ প্রকৌশলীরাও অতি-সাইবেরীয় রেলপথের বিপরীত দুই প্রান্ত থেকে নির্মাণ কাজ শুরু করেন। ভ্লাদিভস্তকে উসুরি নদীর তীর ঘেষে উত্তর দিকে চলে গেছে। তাই এটি সেখানে উসুরি রেলপথ নামেও পরিচিত। ১৮৯০ সালে উরাল নদীর উপর দিয়ে একটি সেতু নির্মিত হয় এবং অতি-সাইবেরীয় রেলপথ এশিয়ায় প্রবেশ করে। ওব নদীর উপরের সেতুটি ১৮৯৮ সালে নির্মিত হয়। নভোনিকোলেভেস্ক শহর ১৮৮৩ সালে প্রতিষ্ঠিত হয় এবং এটি পরে সাইবেরিয়ার অন্যতম বড়ো শহর নোভোসিবির্স্কে পরিনত হয়। মঙ্গোলিয়া, চীন এবং উত্তর কোরিয়া সংযোগকারী রেলপথগুলি দিয়ে ২০২০ সাল পর্যন্ত রেলপথ ব্যবস্থার সম্প্রসারণ অব্যাহত রয়েছে।
লিথুয়ানিয়ার স্বাধীনতা আইন
লিথুয়ানিয়ার স্বাধীনতা পুনঃপ্রতিষ্ঠার ঘোষণার তাৎক্ষণিক প্রভাব সীমিত ছিল। আইনটির প্রকাশনা জার্মান কর্তৃপক্ষ দ্বারা নিষিদ্ধ করা হয়েছিল এবং পাঠ্যটি অবৈধভাবে বিতরণ ও মুদ্রিত হয়েছিল। কাউন্সিলের কাজ বাধাগ্রস্ত হয়েছিল এবং জার্মানরা লিথুয়ানিয়ার নিয়ন্ত্রণে ছিল। [২] জার্মানি ১৯১৮ সালের শরত্কালে প্রথম বিশ্বযুদ্ধে হেরে যাওয়ার পরেই পরিস্থিতি পরিবর্তিত হয়। লিথুয়ানিয়ার প্রথম মন্ত্রিসভা ১৯১৮ সালের নভেম্বর মাসে গঠিত হয় এবং লিথুয়ানিয়া কাউন্সিল লিথুয়ানিয়া অঞ্চলের উপর নিয়ন্ত্রণ লাভ করে। স্বাধীন লিথুয়ানিয়া, যদিও এটি শীঘ্রই স্বাধীনতা যুদ্ধের সঙ্গে লড়াই করবে, তা বাস্তবে পরিণত হয়েছিল।
আন্তঃযুদ্ধের সময় ও ১৯৯৯০ সাল থেকে আধুনিক লিথুয়ানিয়ার অস্তিত্বের আইনি ভিত্তি হল ল্যাকোনিক অ্যাক্ট। আইনটি মৌলিক সাংবিধানিক নীতিগুলি প্রণয়ন করেছিল যা লিথুয়ানিয়ার সমস্ত সংবিধান দ্বারা অনুসরণ করা হয়েছিল এবং এখনও রয়েছে। আইনটি নিজেই ১৯৯০ সালে লিথুয়ানিয়ার স্বাধীনতা পুনঃপ্রতিষ্ঠার ভিত্তির একটি মূল উপাদান ছিল। সোভিয়েত ইউনিয়ন থেকে বিচ্ছিন্ন হয়ে লিথুয়ানিয়া জোর দিয়েছিল যে এটি কেবল বিশ্বযুদ্ধের মধ্যে বিদ্যমান স্বাধীন রাষ্ট্রকে পুনঃপ্রতিষ্ঠিত করছে এবং আইনটি কখনই তার আইনি ক্ষমতা হারায়নি। [৬]
বিশ্বনাথ
বিশ্বনাথ বলতে বোঝাতে পারে:
১৬নং ওয়ার্ড, সিলেট সিটি কর্পোরেশন
১৬নং ওয়ার্ড বাংলাদেশের সিলেট সিটি কর্পোরেশনের আওতাধীন একটি ওয়ার্ড।
আয়তন
সিলেট সিটি কর্পোরেশনের ১৬নং ওয়ার্ডের আয়তন ০.৯৭ বর্গ কিলোমিটার।
জনসংখ্যা
২০১১ সালের আদমশুমারি অনুযায়ী ১৬নং ওয়ার্ডের জনসংখ্যা ১৪,৮৪৫ জন। এর মধ্যে পুরুষ ৮,১৫১ জন এবং মহিলা ৬,৬৯৪ জন। মোট পরিবার ৩,৫৫৪টি।
শিক্ষা
২০১১ সালের আদমশুমারি অনুযায়ী ১৬নং ওয়ার্ডের উপজেলার সাক্ষরতার হার ৭৮.৮%।
তৈয়বা বেগম লিপি
তৈয়বা বেগম লিপি (জন্ম ১৯৬৯) একজন বাংলাদেশী চিত্রশিল্পী ও বৃত্ত আর্টস ট্রাস্টের প্রতিষ্ঠাতা। ২০০৪ সালে ঢাকায় অনুষ্ঠিত এশিয়ান আর্ট বিনালেতে তিনি গ্র্যান্ড পুরস্কার লাভ করেন। এছাড়াও তিনি চিত্রকর্ম, প্রিন্ট, ইন্সটলেশন্স ও ভিডিওতে কাজ করেছেন। তার শির্পগুলো বিভিন্ন সময় গুরুত্বপূর্ণ অনুষ্ঠানগুলোতে প্রদর্শীত হয়েছে এরমধ্যে হলো, ২০১১ সালে ৫৪তম ভেনিস বিনালে ও ২০১২ সালের কলম্বো বিনালে। এছাড়াও তিনি ৫৪তম বিনালেতে বাংলাদেশ প্যাভিলিয়নের কমিশনার ছিলেন।
কমলেশ্বর ভট্টাচার্য্য
কমলেশ্বর ভট্টাচার্য্য (২৯শে আগস্ট ১৯২৮ - ১৬ই মার্চ ২০১৪) একজন বাঙালি ভারতবিদ ও সংস্কৃত ভাষাবিদ ছিলেন।
প্রথম জীবন
কমলেশ্বর ভট্টাচার্য্য ১৯২৮ খ্রিষ্টাব্দের ২৯শে আগস্ট ব্রিটিশ ভারতের ঢাকা শহরের উত্তরে একটি ছোট গ্রামে জন্মগ্রহণ করেন। ১৯৪৭ খ্রিষ্টাব্দে ভারত স্বাধীনতা লাভ করলে কমলেশ্বরের পরিবার পশ্চিমবঙ্গের হুগলি জেলার উত্তরপাড়া শহরে চলে আসেন। ১৯৫০ খ্রিষ্টাব্দে তিনি কলকাতা বিশ্ববিদ্যালয়ের প্রাচীন ভারতীয় ইতিহাস বিভাগ থেকে প্রথম শ্রেণীতে প্রথম হয়ে স্নাতকোত্তর ডিগ্রী লাভ করেন। এরপর তিনি বারাণসী থেকে সংস্কৃত নিয়ে পড়াশোনা করেন। ১৯৫৫ খ্রিষ্টাব্দে তিনি ছাত্রবৃত্তি নিয়ে গবেষণার জন্য ফ্রান্সের প্যারিস শহরে যান। ১৯৬০ খ্রিষ্টাব্দে তিনি সেন্ত্রে ন্যাশনাল দে লা রিসার্চে সায়েন্টিফিক প্রতিষ্ঠানে গবেষক হিসেবে যোগ দেন।
কম্বোডিয়ার ওপর গবেষণা
১৯৬১ খ্রিষ্টাব্দে কম্বোডিয়ার বিভিন্ন শিলালিপি ও মূর্তি বিশ্লেষণ করে সেই অঞ্চলে ব্রাহ্মণ্য ধর্মের ইতিহাস নিয়ে তিনি ফরাসি ভাষায় লেস রিলিজিওন্স ব্রাহ্মণিকোয়েস দান্স ল'আন্সিয়েন কম্বোজ, দ'আপ্রেস ল'এপিগ্রাফি এত ল'আইকনোগ্রাফি (Les religions brahmaniques dans l'ancien Cambodge, d'après l'épigraphie et l'iconographie) নামক একটি গবেষণামূলক প্রামাণ্য গ্রন্থ রচনা করেন। এছাড়া তিনি কম্বোডিয়ায় প্রাপ্ত সংস্কৃত লিপির ওপর লেস রিসার্সেস সুর লে বোকাবুলায়ের দেস ইন্সক্রিপসন্স দু কম্বোজ (Les recherches sur le vocabulaire des inscriptions sanskrites du Cambodge) নামক প্রামাণ্যগ্রন্থ রচনা করেন। তিনি অগস্টে বার্থ, অ্যাবেল বার্গেইন, লুই ফিনোত, জর্জ সেডেস ইত্যাদি ফরাসি সংস্কৃত ভাষাবিদ ও গবেষকদের কৃত কম্বোডিয়ায় প্রাপ্ত সংস্কৃত শিলালালিপিগুলির অনুবাদগুলিকে সংশোধন করেন। ১৯৬২ খ্রিষ্টাব্দে তিনি ফ্রান্স থেকে সাহিত্যে ডক্টরেট ডিগ্রী লাভ করেন।
ভারতীয় দর্শনের ওপর গবেষণা
কমলেশ্বর ভট্টাচার্য্য ভারতীয় দর্শন সম্বন্ধে গবেষণার জন্য ফরাসী ভারতবিদ লুই রেনো দ্বারা বহুলাংশে প্রভাবিত ছিলেন। পালি ভাষায় রচিত তিপিটক ও অন্যান্য সংস্কৃত গ্রন্থ থকে বিস্তর গবেষণা করে তিনি ১৯৭৩ খ্রিষ্টাব্দে ল'আত্মন-ব্রাহ্মণ দান্স লে বৌদ্ধিজমে আন্সিয়েন (L'Ātman-Brahman dans le bouddhisme ancien) নামক একটি গ্রন্থ রচনা করেন। এরপর তিনি মধ্যমক দর্শনের মতো আধুনিক বৌদ্ধ দর্শনের দিকে নজর দেন। নাগার্জুন রচিত ও পরবর্তীকালে রাহুল সাংকৃত্যায়ন দ্বারা আবিষ্কৃত বিগ্রহব্যবর্তনী নামক গ্রন্থটিকে তিনি ১৯৮৯ খ্রিষ্টাব্দে সংস্কৃত থেকে ইংরেজি ভাষায় অনুবাদ করেন।
জীবনের শেষ চল্লিশ বছর তিন ভারতীয় দর্শন, তর্কশাস্ত্র ও কাব্যশাস্ত্র নিয়ে ব্যাপক গবেষণা চালান। তিনি নব্য-ন্যায়ের ওপর লে সিদ্ধান্ত লক্ষণ প্রকরণ দু তত্ত্বচিন্তামণি দে গঙ্গেসা, আভেক লা দীধিতি দে রঘুনাথ শিরোমণি এত লা টীকা দে জগদীশ তর্কালঙ্কার (Le Siddhānta lakṣaṇa prakaraṇa du Tattvacintāmaṇi de Gangeśa, avec la Dīdhiti de Raghunātha Śiromaṇi et la Țikā de Jagadīśa Tarkālamkāra.) নামক গ্রন্থটি রচনা করেন। এছাড়া তিনি যজ্ঞপতি উপাধ্যায়ের তত্ত্বচিন্তামণিপ্রভা সম্পাদনা করে প্রকাশ করেন। এই সমস্ত গ্রন্থে তিনি ভারতের দার্শনিক চিন্তাধারার সঙ্গে ব্যাকরণ বিজ্ঞানের গভীর যোগসূত্রের ওপর জোর দেন।
কর্মজীবন
১৯৭৮ খ্রিষ্টাব্দে কোলেজ দ্য ফ্রঁসের সংস্কৃত চেয়ার থেকে জঁ ফিলিওজা অবসর গ্রহণ করার পর সর্বসম্মতিক্রমে কমলেশ্বর এই পদের জন্য নির্বাচিত হন, কিন্তু সেই বছরেই প্রশাসনিক সিদ্ধান্তে পদটি বিলুপ্ত করা হয়। সেন্ত্রে ন্যাশনাল দে লা রিসার্চে সায়েন্টিফিক প্রতিষ্ঠানে দীর্ঘ ছত্রিশ বছর গবেষণা করার পর তিনি ১৯৯৬ খ্রিষ্টাব্দের সেপ্টেম্বর মাসে প্রথম শ্রেণী গবেষণা অধিকর্তা হিসেবে অবসর গ্রহণ করেন। ১৯৬৭ থেকে ১৯৬৯ খ্রিষ্টাব্দের মধ্যে তিনি ব্রাউন বিশ্ববিদ্যালয়, ১৯৭৭ থেকে ১৯৭৯ খ্রিষ্টাব্দের মধ্যে টরন্টো বিশ্ববিদ্যালয় এবং ১৯৮০ খ্রিষ্টাব্দে বিশ্বভারতী বিশ্ববিদ্যালয়ে অধ্যাপক হিসেবে দায়িত্ব পালন করেন। অবসর গ্রহণের পর তিনি জার্মানির বোন বিশ্ববিদ্যালয়ে অধ্যাপক হসেবে দায়িত্ব পালন করেন। ১৯৯৬ খ্রিষ্টাব্দে এশিয়াটিক সোসাইটি তাকে তার উচ্চমানের গবেষণার জন্য স্বর্ণপদক প্রদান করে। ২০০৪ খ্রিষ্টাব্দ থেকে সেন্টার ফর খমের স্টাডিজ নামক গবেষণা প্রতিষ্ঠানের বোর্ড সদস্য হিসেবে নির্বাচিত হন।
মৃত্তিকা মায়া
মৃত্তিকা মায়া বাংলাদেশের জাতীয় চলচ্চিত্র পুরস্কারপ্রাপ্ত একটি চলচ্চিত্র। ২০১২ সালের সরকারি অনুদানে নির্মিত এই চলচ্চিত্রটির কাহিনি, চিত্রনাট্য ও সংলাপ এবং পরিচালনা করেন গাজী রাকায়েত। চলচ্চিত্রটি যৌথভাবে প্রযোজনা করে চারুনিড়ম অডিও ভিজ্যুয়াল ও ইমপ্রেস টেলিফিল্ম। চলচ্চিত্রটি ৬ সেপ্টেম্বর, ২০১৩ তারিখে মুক্তি পায়।
কাহিনী
ক্ষীরমোহন পাল (রাইসুল ইসলাম আসাদ) পেশায় কুমার এবং বিপত্মীক। এতিম নাতনি পদ্মকে (শর্মীমালা) নিয়ে থাকেন। নিজের তিন সন্তানের একজন স্ত্রীসহ মারা যায় (পদ্মর মা-বাবা)। আর দুজন থাকে শহরে। একজন ব্যাংকের পিয়ন, অন্যজন ব্যবসা করে। ক্ষীরমোহন বাবুর কুমোর পেশাকে তারা গ্রহণ করে না। এমনকি তার এই পেশাকে ছোটলোকের কাজ বলে মনে করে। আর্থিক লাভের জন্য তারা বাবার কর্মকে বিক্রি করতে চায়।
ক্ষীরমোহন পালের নাতনি পদ্ম দেখতে শ্যাম বর্ণের। এ জন্য কোনো পাত্রপক্ষ তাকে পছন্দ করে না। এদিকে পদ্ম তাদের বাড়িতে আশ্রিত বৈশাখ কে (তিতাস জিয়া) ভালোবাসে। ক্ষীরমোহন বাবু ছোট বেলায় বৈশাখকে তার বটতলার বৈশাখী মেলায় কুঁড়িয়ে পায়। বৈশাখী মেলায় কুড়িয়ে পেয়েছেন বলে নাম রাখেন বৈশাখ।
একদিন পদ্মের বুড়ো বয়সের এক ধনী লোকের সাথে বিয়ে হয়ে যায়।
ক্ষীরমোহন মৃত্যুর কালে তার সকল জায়গা-জমি, সহায়-সম্পত্তি এবং বটবৃক্ষ বৈশাখকে দিয়ে যায়। ভালোবাসার মানুষকে হারিয়ে বৈশাখ ক্ষীরমোহনের দান করা সম্পত্তি প্রত্যাখ্যান করে।
জাতীয় চলচ্চিত্র পুরস্কার
২০১৩ সালের জন্য জাতীয় চলচ্চিত্র পুরস্কারে এই চলচ্চিত্রটি রেকর্ড ১৭টি বিভাগে পুরস্কার লাভ করে। জাতীয় চলচ্চিত্র পুরস্কারে মৃত্তিকা মায়া যেসব বিভাগে পুরস্কার জিতেছে সেগুলো হচ্ছে— সেরা ছবি, সেরা পরিচালক, সেরা গল্প, সেরা সংলাপ, সেরা চিত্রনাট্য, সেরা অভিনেতা (তিতাস জিয়া), সেরা অভিনেত্রী (শর্মীমালা), সেরা পার্শ্ব অভিনেতা (রাইসুল ইসলাম আসাদ), সেরা পার্শ্ব অভিনেত্রী (অপর্ণা ঘোষ), খল চরিত্রে সেরা অভিনেতা (মামুনুর রশীদ), সেরা আবহ সংগীত (এ কে আজাদ), সেরা চিত্রগ্রাহক (সাইফুল ইসলাম বাদল), সেরা সম্পাদনা (শরীফুল ইসলাম রাসেল), সেরা শিল্প নির্দেশক (উত্তম গুহ), সেরা পোশাক পরিকল্পনা (ওয়াহিদা মল্লিক জলি), সেরা শব্দগ্রহণ (কাজী সেলিম) এবং সেরা রূপসজ্জা (মোহাম্মদ আলী বাবুল)।
মুঙ্গেলি জেলা
মুঙ্গেলি জেলা ভারতের ছত্তিসগড় রাজ্যের অন্যতম প্রশাসনিক জেলা জেলার সদর দফতর মুঙ্গেলি শহর।
মুঙ্গেলির বর্তমান জেলাশাসক হলেন শ্রী পদুম সিং আলমা।
নেটফ্লিক্স মুভি চমন বাহারের গল্পটি মুঙ্গেলি জেলায় নির্মিত। এতে প্রধান চরিত্রে অভিনয় করেছেন অভিনেতা জিতেন্দ্র কুমার।
২০১১ সালের জনগণনা অনুসারে ৯৭.২৫% জনগোষ্ঠী তাদের প্রথম ভাষা হিসাবে ছত্তিশগড়ী এবং ১.৪৫% জনগণ প্রথম ভাষা হিসেবে হিন্দি নিবন্ধন করেছিলেন।
ব্রজেন্দ্র সিংহ রাঠোর
ব্রজেন্দ্র সিংহ রাঠোর (মৃত্যু: ৩ মে ২০২১) ছিলেন ভারতীয় রাজনীতিবিদ। তিনি ২০০৮ থেকে ২০১৩ এবং ২০১৮ থেকে পৃথ্বীপুর আসন থেকে মধ্যপ্রদেশ বিধানসভার সদস্য ছিলেন। রাঠোর ১৯৯৩ থেকে ২০০৮ সাল পর্যন্ত নিওয়ারী আসনের প্রতিনিধিত্ব করেছিলেন। রাঠোর ৬৩ বছর বয়সে কোভিড -১৯ থেকে মারা যান।
মুজিবুর রহমান হাওলাদার (সচিব)
মুজিবুর রহমান হাওলাদার একজন বাংলাদেশি সরকারি কর্মকর্তা যিনি জাতীয় নদী রক্ষা কমিশনের দ্বিতীয় চেয়ারম্যান হিসেবে দায়িত্ব পালন করেছেন। ইতিপূর্বে তিনি ভূমি মন্ত্রণালয়ের সচিব হিসেবে দায়িত্ব পালন করেছেন। তিনি ভূমি মন্ত্রণালয়ের আপিল বোর্ডের চেয়ারম্যানের দায়িত্ব পালন করেছিলেন।
কর্মজীবন
হাওলাদার ১৯৮২ সালে নিয়মিত ব্যাচের কর্মকর্তা হিসেবে প্রশাসন ক্যাডারে বাংলাদেশ সিভিল সার্ভিসে যোগদান করেন। কর্মজীবনের শুরুতে তিনি সহকারী কমিশনার ও ম্যাজিস্ট্রেট হিসাবে যোগদান করে বেশ কয়েকটি মন্ত্রণালয়ের অতিরিক্ত সচিব ও যুগ্ম-সচিব হিসেবে দায়িত্ব পালন করেন। তিনি ভূমি মন্ত্রণালয়ের সচিব হিসেবে দায়িত্ব পালনের পাশাপাশি ভূমি মন্ত্রণালয়ের আপিল বোর্ডের চেয়ারম্যানের দায়িত্ব পালন করেন।
রাকুটেন
রাকুটেন, ইনকর্পোরেটেড (楽天株式会社) (stylised as R akute n) হলো টোকিও ভিত্তিক জাপানি ই-বাণিজ্য এবং অনলাইন খুচরা বিক্রয় কম্পানি। এর ই-বনিজ্য প্ল্যাটফর্ম রাকুটেন ইছিবা জাপানের সবচেয়ে বড় ই-বাণিজ্য সাইট। একে অনেক সময় ‘জাপানের অ্যামাজন’ বলা হয়।
ব্যবসা
রাকুটেন, ইনকরপোরেটেড। এর তিনটি বিভাগ: ইন্টারনেট পরিষেবাদি, ব্যবসা প্রযুক্তি এবং মোবাইলের মধ্য দিয়ে ৭০+ পরিষেবা রয়েছে
ইন্টারনেট পরিষেবাদি বিভাগটি এই পরিষেবাগুলি নীচে নিম্নরূপ:
ব্যবসা প্রযুক্তি বিভাগটি নিম্নলিখিত ব্যবসাগুলি পরিচালনা করে:
শুরুর বছরগুলি (১৯৯৭-১৯৯৯)
থাম্ব| হিরোশি মিকিতানি, রাকুটেনের প্রতিষ্ঠাতা ও [[প্রধান নির্বাহী কর্মকর্তা|সিইও]] রাকুটেন প্রথম এমডিএম, ইনকর্প্ররেটোড হিসাবে প্রতিষ্ঠিত হয়েছিল হিরোশি মিকিতানির হাত ধরে ১৯৯৭ সালের ৭ই ফেব্রুয়ারি। অনলাইন শপিং মার্কেটপ্লেস Rakuten Shopping Mall (楽天市場) আনুষ্ঠানিকভাবে মে ১, ১৯৯৭ এ চালু হয়েছিল। তখন সংস্থার ছয় জন কর্মচারী ছিল এবং ওয়েবসাইটে মাত্র ১৩ জন বণীক ছিল।
নামটি ১৯৯৯ সালের জুনে রাকুটেনে পরিবর্তন করা হয় জাপানি শব্দ "রাকটেন" এর অর্থ "আশাবাদ"।
সমালোচনা
মার্চ ২০১৪ সালে যুক্তরাজ্য ভিত্তিক পরিবেশ তদন্ত সংস্থা (ইআইএ) এই কোম্পানিকে বিশ্বের বৃহত্তম অনলাইন তিমির মাংস এবং হাতির আইভরির খুচরা বিক্রয়কারী হিসাবে নাম দিয়েছে, সংস্থাটিকে এই পণ্য বিক্রি বন্ধ করার আহ্বান জানিয়েছে। এর ফলস্বরূপ, ২০১৪ সালের এপ্রিলে রাকুটেন ঘোষণা করেছিলেন যে সেই মাসের শেষে তিমি এবং ডলফিন মাংসের সমস্ত অনলাইন বিক্রয় সমাপ্ত করছে। জুলাই ২০১৭ সালে, রাকুটেন ঘোষণা করেছিল যে এটি তার সাইটে আইভরি বিক্রয়ও নিষিদ্ধ করছে।
কানাডা-ফিলিপাইন বর্জ্য বিরোধ
কানাডা-ফিলিপাইন বর্জ্য বিরোধ ছিল একটি পুনর্ব্যবহার কোম্পানি দ্বারা ম্যানিলায় পাঠানো কানাডীয় আবর্জনাকে ভুল লেবেল করা নিয়ে একটি আন্তর্জাতিক হাঙ্গামা। ২০১৩–১৪ সালে ভ্যানকুভার থেকে ছেড়ে যাওয়া ১০৩টি শিপিং কনটেইনারকে পুনর্ব্যবহারযোগ্য প্লাস্টিক হিসেবে লেবেল করা হয়েছিল; যেখানে তারা পুনর্ব্যবহারযোগ্য প্লাস্টিকের পরিবর্তে গৃহস্থালির বর্জ্য ধারণ করে।
আবর্জনা
২০১৩ এবং ২০১৪ সালে ক্রনিক প্লাস্টিক ইনকর্পোরেটেড দ্বারা ১০৩টি শিপিং কনটেইনার ভ্যানকুভার থেকে ম্যানিলায়  পরিবহন করা হয়েছিল। যদিও পুনর্ব্যবহারযোগ্য প্লাস্টিক রয়েছে বলে ঘোষণা করা হয়েছে, তবে কাস্টমস ব্যুরো এর পরিবর্তে "গৃহস্থালীর আবর্জনা, প্লাস্টিকের বোতল এবং ব্যাগ, সংবাদপত্র এবং ব্যবহৃত প্রাপ্তবয়স্কদের ডায়াপার" খুঁজে পেয়েছে।
প্রত্যাবাসন
২০১৬ সালে একটি ফিলিপাইন আদালত রায় দেয় যে আবর্জনা কানাডায় ফিরে আসা উচিত। একই বছর কানাডীয় পরিবেশ আইন পরিবর্তন করা হয়েছিল যাতে ক্রনিক প্লাস্টিকের মতো কোম্পানিগুলোকে তাদের আবর্জনা পুনরুদ্ধার করতে হয়। আসিয়ানের জন্য ২০১৭ শীর্ষ সম্মেলনে, কানাডার প্রধানমন্ত্রী জাস্টিন ট্রুডো ব্যাখ্যা করেছিলেন যে কানাডার আইন ও প্রবিধানগুলো তার জাতিকে আবর্জনা গ্রহণ করতে নিষেধ করে, তবে সেই সমাধানগুলো কার্যকর ছিল, যদিও দুটি দেশ এখনও আর্থিক দায়বদ্ধতার বিষয়ে মীমাংসা করেনি। কানাডীয় বর্জ্য সংরক্ষণ করতে প্রায় ৩৬ মিলিয়ন ফিলিপাইন পেসো (৬,৮৩,৬১২ মার্কিন ডলার) খরচ হয়েছিল।
জানুয়ারি ২০১৯ সালে পরিস্থিতির বিশ্লেষণে আন্তোনিও লা ভিনা বলেছিলেন যে ফিলিপাইনের বর্জ্যের কানাডীয় পুনরুদ্ধারের জন্য অপেক্ষা করা ছাড়া আর কিছুই করার ছিল না। প্রায় তিন মাস পরে ২০১৯ লুজোন ভূমিকম্পের পরিপ্রেক্ষিতে ফিলিপাইনের রাষ্ট্রপতি রদ্রিগো দুতার্তে ম্যানিলায় অবশিষ্ট আবর্জনার জন্য কানাডার সমালোচনা করে। কানাডাকে ফিলিপিনোদের হেয় করার জন্য অভিযুক্ত করার পর দুতের্তে ঘোষণা করেছিলেন যে কানাডা যদি এক সপ্তাহের মধ্যে (৩০ এপ্রিল, ২০১৯ এর মধ্যে) আবর্জনা অপসারণ না করে তবে ফিলিপাইন কানাডার বিরুদ্ধে যুদ্ধ ঘোষণা করবে। দুতের্তের হুমকির প্রতিক্রিয়ায় ফিলিপাইনে কানাডার রাষ্ট্রদূত বলেন, "আমি রাষ্ট্রপতির নির্দিষ্ট শব্দ বা তার সুর সম্পর্কে মন্তব্য করব না, তবে আমি এটি বলব: আমাদের প্রধানমন্ত্রী প্রতিশ্রুতিবদ্ধ এবং এই সমস্যাটি সমাধান করার জন্য পুনরায় প্রতিশ্রুতি দিয়েছেন, যার মধ্যে রয়েছে বর্জ্য কানাডায় নিয়ে যাচ্ছেন।"
তার সময়সীমা পার হওয়ার এক সপ্তাহ পর দুতার্তে তার পররাষ্ট্র সচিব - তেওডোরো লোকসিন জুনিয়রের সাথে ১৫ মে একটি নতুন তারিখ নির্ধারণ করেন - বলেন, "রাষ্ট্রপতি আশা করেন ১৫ মে এর মধ্যে আবর্জনা সমুদ্রে ফেলা হবে৷ সেই প্রত্যাশা পূরণ হবে অন্যথায়..." সেই দিনই গ্লোবাল অ্যাফেয়ার্স কানাডা ঘোষণা করেছিল যে তারা আবর্জনা পুনরুদ্ধার করার প্রস্তাব দিয়েছে এবং বিস্তারিত জানার জন্য ফিলিপাইন সরকারের সাথে ঘনিষ্ঠভাবে কাজ করছে। বোলোরে লজিস্টিকস কানাডা ফিলিপাইন থেকে বর্জ্য পাঠানোর জন্য কানাডীয় সরকারের চুক্তিতে ভূষিত হয়েছিল।
সুবিক স্পেশাল ইকোনমিক অ্যান্ড ফ্রিপোর্ট জোনে ৩০ মে ২০১৯ সালে কানাডার বর্জ্যের ৬৯টি পরিবহন কনটেইনার কানাডায় পরিবহনের জন্য মার্কিন $৮,৪০,০০০ (২০২২ সালে প্রায় $৯,৬১,০০০ এর সমান) খরচে মালবাহী জাহাজ এম/ভি বাভারিয়াতে লোড করা হয়েছিল।  তাইওয়ানে থাকাকালীন আনা মের্স্কে স্থানান্তরিত হওয়ার পরে ২০১৯ সালের জুনের শেষ নাগাদ কানাডায় পৌঁছানোর জন্য বর্জ্যটি এখনও নির্ধারিত ছিল, তারপরে — পরিবেশ ও জলবায়ু পরিবর্তন কানাডার মতে — এটি ভ্যানকুভারের বর্জ্য- থেকে শক্তি উদ্ভিদে শেষ হবে।
৪ জুন প্রত্যাখ্যানের বিষয়টি মীমাংসা বলে বিবেচিত হওয়ায় ফিলিপাইনের নির্বাহী সচিব সালভাদর মিডিয়াল্ডিয়া কানাডায় ভ্রমণ এবং কানাডীয় কর্মকর্তাদের সাথে ব্যবসা করার উপর থেকে দুতের্তের পাঁচ দিনের নিষেধাজ্ঞা তুলে নেন। যদিও ৬ জুনের মধ্যে কানাডায় ফিলিপাইনের রাষ্ট্রদূত তখনও ফিরে আসেননি। অবশেষে ২৯ জুন ২০১৯ সালে দীর্ঘস্থায়ী প্লাস্টিকের বর্জ্যের ৬৯টি পাত্র ব্রিটিশ কলাম্বিয়ার ডেল্টার রবার্টস ব্যাংক সুপারপোর্টে পৌঁছায়।
৪০ ওয়াল স্ট্রিট
৪০ ওয়াল স্ট্রিট নিউ ইয়র্ক শহরের ম্যানহাটানের নাসাউ স্ট্রিট এবং উইলিয়াম স্ট্রিটের মাঝামাঝি ৭১-নয়া গোথিক অবস্থিত একটি আকাশচুম্বী ভবন। এই ভবনটি ট্রাম বিল্ডিং নামেও পরিচিত। ম্যানহাটান কোম্পানির সদর দফতরে এটি নির্মিত হয়েছিল, এই ভবনটি মূলত ব্যাংক অফ ম্যানহাটান ট্রাস্ট বিল্ডিং এবং ম্যানহাটান কোম্পানি বিল্ডিং নামেও পরিচিত ছিল।
ইতিহাস
৪০ ওয়াল স্ট্রিটটি মূলত ব্যাঙ্কার জর্জ এল ওহস্ট্রস্ট্রমের ৪৭ তলা বিশিষ্ট টাওয়ারের প্রস্তাব ছিল। এর অল্পসময় পরে ওহ্রাস্ট্রোম ৬০ মেগাওয়াটের জন্য তার প্রকল্পটি সংশোধন করেছিলেন কিন্তু ১৯২৮ সালে ঘোষিত ৭৯২ ফুট (২৪১ মিটার) ওলওয়ার্থ বিল্ডিং এবং ৮০৮ ফুট (২৪৬ মিটার) ক্রিসলার বিল্ডিং প্রকল্প এটিকে অতিক্রম করে। ১৯২৮ সালের এপ্রিল মাসে সেভেন্যান্সটি ৬২ ওয়াটের উচ্চতায় ৪০৪০ ফুট (২৬০ মিটার) বৃদ্ধি করে ৬২ তলা ভলিউর্থের উচ্চতা ৪৮ ফুট (১৫ মিটার) এবং ক্রিসলারের ৩২ ফুট (৯.৮ মিটার) দ্বারা অতিক্রম করবে। দুটি কাঠামো "বিশ্বের সবচেয়ে লম্বা বিল্ডিং" এর পার্থক্যের জন্য প্রতিযোগিতা শুরু করে। ৩৪ তম স্ট্রিট এবং পঞ্চম এভিনিউয়ের এম্পায়ার স্টেট বিল্ডিং ১৯২৯ সালে প্রতিযোগিতায় প্রবেশ করবে। "রেস ইন দ্য স্কাই" জনপ্রিয় মিডিয়া হিসাবে এটি সেই সময়ে বলা হয়েছিল এটি ১৯২০ এর দশকে দেশের আশাবাদের প্রতিনিধিত্ব করেছিল এতে ভবনটি বৃদ্ধি পেয়েছিল। প্রধান শহর। ৪০ ওয়াল স্ট্রিট টাওয়ারটি ১৯৪০ সালের এপ্রিল মাসে ৮৪০ ফুট (২৬০ মিটার) থেকে ৯২৫ ফুট পর্যন্ত সংশোধন করা হয়েছিল যা এটি বিশ্বের সবচেয়ে লম্বা ছিল।  ১৩০ সেভারেন্স তার প্রকল্পের উচ্চতা বাড়িয়েছিল এবং তারপরে বিশ্বব্যাপী বিশ্বের সবচেয়ে লম্বা ভবনটির শিরোনাম প্রকাশ করেছিল। (এই পার্থক্যটি সম্পূর্ণভাবে বাসযোগ্য নয়, যেমন আইফেল টাওয়ার।) ৪০ ওয়াল স্ট্রিট নির্মাণ ১৯২৯ সালের মে মাসে একটি দুর্দান্ত গতিতে শুরু হয়েছিল এবং এটি বারো মাস পরে সম্পন্ন হয়েছিল।
বোদা উপজেলা
বোদা উপজেলা বাংলাদেশের পঞ্চগড় জেলার অন্তর্গত একটি উপজেলা।
অবস্থান ও আয়তন
এ উপজেলার উত্তরে পঞ্চগড় সদর উপজেলা, দক্ষিণে ঠাকুরগাঁও সদর উপজেলা ও দেবীগঞ্জ উপজেলা, পূর্বে দেবীগঞ্জ উপজেলা, পশ্চিমে আটোয়ারী উপজেলা ও পঞ্চগড় সদর উপজেলা।
নামকরণ
বরদেশ্বরী বা বদেশ্বরী মন্দিরটি পঞ্চগড় জেলার বোদা উপজেলার বড়শশী ইউনিয়নের দেঃ ভিঃ বদেশ্বরী মৌজার প্রায় ২.৭৮ একর জমিতে (মন্দির ও পার্শবর্তী অংশসহ) অবস্থিত। হিন্দু ধর্মের ১৮টি পুরাণের মধ্যে স্কন্দ পুরাণ একটি। সেই স্কন্দ পুরাণে কাশি খণ্ডের ৮৮তম অধ্যায়ে বর্ণিত হয়েছে যে, একবার রাজা দক্ষ একটি যজ্ঞানুষ্ঠান করেন। ভোলানাথ শিব হলেন রাজা দক্ষের মেয়ে সতীর স্বামী। রাজা দক্ষ কখনই শিবকে জামাই হিসেবে মেনে নেননি। কারণ মহাবীর শিব সর্বদাই ছিলেন উদাসীন এবং ধ্যানমগ্ন থাকতেন। উক্ত যজ্ঞানুষ্ঠানে মুনি-ঋষিগণ ও অন্যান্য দেবতাগণ নিমন্ত্রিত হলেও রাজা দক্ষ তার মেয়ে দেবী সতীকে ও জামাতা ভোলানাথ শিবকে নিমন্ত্রণ করেন নি। শিবের সহধর্মিনী দেবী সতী এই কষ্ট সহ্য করতে না পেরে তার পিতা দক্ষের শিবহীন যজ্ঞে নিজের প্রাণ বলিদান দেন। শিব তার সহধর্মিনী সতীর মৃত্যুতে শোকে উন্মাদ হন। তার সহধর্মিনীর শবদেহটি কাঁধে নিয়ে পৃথিবীর সর্বস্তরে উন্মাদের ন্যায় ঘুরতে থাকেন এবং প্রলয়ের সৃষ্টি করেন। সে মুহূর্তে দেবতাদের আকুল আবেদনে বিষ্ণুদেব তাঁর সুদর্শনচক্র নিক্ষেপ করেন। চক্রের স্পর্শে সতীর শবদেহটি ৫১টি খণ্ডে বিভক্ত হয়। শবের ৫১টি খণ্ডের মধ্যে বাংলাদেশে পড়ে ০২টি খন্ড। একটি চট্টগ্রামের সীতাকুন্ডে এবং অপরটি পঞ্চগড় এর বরদেশ্বরীতে বা বদেশ্বরীতে। মহামায়ার খন্ডিত অংশ যে স্থানে পড়েছে তাই পীঠস্থান রূপান্তরিত হয়েছে। বরদেশ্বরী মহাপীঠ অন্যতম পীঠস্থান। পরবর্তীতে, পাল রাজারা এখানে একটি মন্দির ও একটি দুর্গ নির্মাণ করেন। উক্ত মন্দিরের নাম অনুযায়ী বোদা নামকরণ করা হয়েছে বলে জনশ্রুতি আছে। করতোয়া নদীর তীর ঘেঁষে নির্মিত বরদেশ্বরী বা বদেশ্বরী মহাপীঠ মন্দিরটি এখনও প্রত্নতাত্ত্বিক ঐতিহ্যের নিদর্শন বহন করে।
প্রশাসনিক এলাকা
এই উপজেলার ইউনিয়ন সমূহ হল -
শিক্ষা প্রতিষ্ঠান
শিক্ষা প্রতিষ্ঠানের মধ্যে উল্লেখযোগ্য হলো ১৮৮৮ খ্রিষ্টাব্দে প্রতিষ্ঠিত বোদা পাইলট উচ্চ বিদ্যালয়। যেটি বর্তমানে সরকারি মডেল স্কুল অ্যান্ড কলেজে রূপান্তরিত হয়েছে।
বোদা উপজেলায় একটি সরকারি কলেজ রয়েছে, যা পাথরাজ সরকারি কলেজ নামে পরিচিত। কলেজটিকে ২০১৮ সালে সরকারিকরণ করা হয়।
এছাড়া উপজেলাটিতে বোদা পাইলট গার্লস স্কুল এন্ড কলেজ নামক বালিকা বিদ্যালয় এবং বোদা মহিলা মহাবিদ্যালয় নামক একটি সনামধন্য মহিলা কলেজ রয়েছে।
অর্থনীতি
অর্থনীতি কৃষি নির্ভর। প্রধান ফসলের মধ্যে ধান, পাট, বাদাম, মরিচ উল্লেখযোগ্য।
শিল্প প্রতিষ্ঠান
এখানে অটো রাইস মিল এবং জুট মিল আছে ।
নদীসমূহ
বোদা উপজেলায় ৩টি নদী রয়েছে। নদীগুলো হচ্ছে করতোয়া নদী, টাঙ্গন নদী এবং পাথরাজ নদী।
বিবিধ
বোদা উপজেলার প্রাণকেন্দ্র নাসির মন্ডল হাট।
১৭নং ওয়ার্ড, সিলেট সিটি কর্পোরেশন
১৭নং ওয়ার্ড বাংলাদেশের সিলেট সিটি কর্পোরেশনের আওতাধীন একটি ওয়ার্ড।
আয়তন
সিলেট সিটি কর্পোরেশনের ১৭নং ওয়ার্ডের আয়তন ০.৯৪ বর্গ কিলোমিটার।
জনসংখ্যা
২০১১ সালের আদমশুমারি অনুযায়ী ১৭নং ওয়ার্ডের জনসংখ্যা ১৯,৫০৬ জন। এর মধ্যে পুরুষ ১০,৮৩৩ জন এবং মহিলা ৮,৬৭৩ জন। মোট পরিবার ৩,৯৩৯টি।
প্রশাসনিক কাঠামো
সিলেট সিটি কর্পোরেশনের আওতাধীন ১৭নং ওয়ার্ডের প্রশাসনিক কার্যক্রম কোতোয়ালী থানার আওতাধীন এবং এটি জাতীয় সংসদের ২২৯নং নির্বাচনী এলাকা সিলেট-১ এর অংশ।
শিক্ষা
২০১১ সালের আদমশুমারি অনুযায়ী ১৭নং ওয়ার্ডের উপজেলার সাক্ষরতার হার ৭১.৬%।
শাহিনা আলী
শাহিনা আলী (১০ই সেপ্টেম্বর ১৯৭৭ সালে জন্ম) একজন ইংরেজ রন্ধন শিল্পী, টেলিভিশন উপস্থাপিকা, পুষ্টিবিদ, ব্যবসায়ী নারী ও খাদ্য এবং রুপচর্চা নিয়ে লিখে থাকেন।
প্রারম্ভিক জীবন
শাহিনা আলী লন্ডন সিটি ইউনিভার্সিটি থেকে অর্থনীতিতে স্নাতক ডিগ্রী লাভ করেন। এছাড়া তিনি ক্যাস বিজনেস স্কুল থেকে হিসাব বিজ্ঞানেও লেখাপড়া করেন। ডিগ্রী নেওয়ার পর তিনি বন্ড বাবস্থাপনা প্রতিষ্ঠানে ফান্ড ম্যানেজার হিসেবে কাজ করেন। এরপর তিনি চিকিৎসাবিদ্যায় আগ্রহী হয়ে উঠেন ও  ওসনসিয়া ইউনিভার্সিটি স্কুল অব মেডিসিনে অধ্যয়ন করেন।
ডেভিস কাপ
ডেভিস কাপ (Davis Cup) পুরুষদের টেনিসের প্রধান আন্তর্জাতিক দলীয় প্রতিযোগিতাবিশেষ। আন্তর্জাতিক টেনিস ফেডারেশন (আইটিএফ) কর্তৃক এ প্রতিযোগিতা পরিচালিত হয়। সাংবাৎসরিকভিত্তিতে প্রতিযোগিতায় অংশগ্রহণকারী বিশ্বের বিভিন্ন দেশের সেরা জাতীয় দলগুলো একত্রিত হয়ে একে-অপরের বিরুদ্ধে নক-আউট ভিত্তিতে খেলায় অংশগ্রহণ করে।
১৯০০ সালে ব্রিটেন এবং যুক্তরাষ্ট্রের মধ্যকার খেলার মাধ্যমে এ প্রতিযোগিতার উদ্ভব ঘটে। কিন্তু ২০০৭ সাল পর্যন্ত সমগ্র বিশ্বের ১৩৭টি দেশের জাতীয় দল ডেভিস কাপে অংশ নিয়েছে। প্রতিযোগিতার ইতিহাসে মার্কিন যুক্তরাষ্ট্র সবচেয়ে সফলতম দল হিসেবে আত্মপ্রকাশ করে। এ পর্যন্ত তারা ৩২ বার চ্যাম্পিয়ন হবার পাশাপাশি ২৯ বার রানার্স-আপও হয়। এরপরেই অস্ট্রেলিয়ার স্থান। তারা ২৮ বার বিজয়ী হবার পাশাপাশি ১৯ বার রানার্স-আপ হয়। তন্মধ্যে চারবার নিউজিল্যান্ডের সাথে একত্রিত হয়ে অস্ট্রেলেশিয়া নাম ধারণ করে চ্যাম্পিয়ন হয়েছিল।
বর্তমান চ্যাম্পিয়ন হিসেবে রয়েছে সুইজারল্যান্ড টেনিস দল। তারা ফ্রান্সকে ২০১৪ সালের প্রতিযোগিতায় পরাভূত করে প্রথমবারের মতো শিরোপা লাভ করে।
ইতিহাস
হার্ভার্ড বিশ্ববিদ্যালয়ের টেনিস দলের চার সদস্যের আগ্রহের প্রেক্ষিতে ১৮৯৯ সালে এ প্রতিযোগিতা আয়োজনের ধারণার উদ্ভব হয়। তারা ব্রিটিশদের বিরুদ্ধে প্রতিযোগিতায় অবতীর্ণ হবার আগ্রহ প্রকাশ করেছিল। দায়িত্বপ্রাপ্ত লন টেনিস সংস্থা এতে রাজী হয়। চারজন হার্ভার্ড খেলোয়াড়ের একজন ডুইট এফ. ডেভিস প্রতিযোগিতার রূপরেখা তুলে ধরেন। স্বীয় উদ্যোগে এবং নিজস্ব এক হাজার ডলারের বিনিময়ে শ্রেভ, ক্রাম্প এন্ড ল কোম্পানীর কাছ থেকে খাঁটি রৌপ্য ট্রফি খরিদ করেন।
প্রথম খেলাটি ১৯০০ সালে যুক্তরাষ্ট্র এবং গ্রেট ব্রিটেন দলের মধ্যে ম্যাসাচুসেটসের বোস্টন শহরের লংউড ক্রিকেট ক্লাব মাঠে ইন্টারন্যাশনাল লন টেনিস চ্যালেঞ্জ নামে অনুষ্ঠিত হয়। ঐ খেলায় ডুইট ডেভিস নিজেও অংশগ্রহণ করেন। ব্রিটিশদেরকে তাঁক লাগিয়ে প্রথম তিন খেলায় জয়ী হন তিনি। পরের বছর কোন খেলা হয়নি। ১৯০২ সালে যুক্তরাষ্ট্র দল পুনরায় জয়ী হয়। ১৯০৫ সালে প্রতিযোগিতায় বেলজিয়াম, অস্ট্রিয়া, ফ্রান্স এবং অস্ট্রেলেশিয়া অংশগ্রহণ করায় এর ক্ষেত্র বিস্তৃত হয়। ১৯১৪ সাল পর্যন্ত অস্ট্রেলিয়া এবং নিউজিল্যান্ড দল এ প্রতিযোগিতায় একত্রে অংশগ্রহণ করতো।
শুরুতে প্রতিযোগিতার নামকরণ করা হয়েছিল ইন্টারন্যাশনাল লন টেনিস চ্যালেঞ্জ নামে। কিন্তু খুব শীঘ্রই এটি ডুইট ডেভিস কর্তৃক ট্রফি প্রদানের ফলে ডেভিস কাপ হিসেবে নামাঙ্কিত করা হয়।
১৯৫০ সাল থেকে ১৯৬৭ সালের মধ্যকার সময়টুকুতে অস্ট্রেলিয়া দল প্রতিযোগিতায় একচ্ছত্র প্রাধান্য বিস্তার করেছিল। তারা ১৮ বছরের মধ্যে ১৫ বারই কাপ জয় করে। মার্কিন যুক্তরাষ্ট্র সর্বাধিক ৩২ বার, অস্ট্রেলিয়া ২৮ বার (তন্মধ্যে অস্ট্রেলেশিয়া নাম ধারণ করে ৪ বার), গ্রেট ব্রিটেন ৯ বার (তন্মধ্যে ব্রিটিশ আইলসের সাথে ৫ বার), ফ্রান্স ৯ বার এবং সুইডেন ৭ বার বিজয়ী হয়।
রাজনগর, বীরভূম
রাজনগর ভারতের পূর্বপ্রান্তে অবস্থিত পশ্চিমবঙ্গ রাজ্যের বীরভূম জেলার একটি জনগণনা নগর৷ এটি রাজনগর ব্লকের সদর৷ এটি বীরভূমের স্থানীয় রাজত্বের রাজধানী ছিলো, কিন্তু বর্তমানে তা আত্মবিষ্মৃৃত৷
ডেভিস কাপ
ইতিহাস
১৯৭৩ সাল পর্যন্ত ডেভিস কাপে যুক্তরাষ্ট্র, গ্রেট ব্রিটেন, ফ্রান্স কিংবা অস্ট্রেলিয়া দলের মধ্যেকার যে-কোন দল জয়লাভ করলেও ১৯৭৪ সালে এসে তার বিচ্যুতি ঘটে। ১৯৭৪ সালে দক্ষিণ আফ্রিকা এবং ভারত চূড়ান্ত খেলায় উন্নীত হয়। কিন্তু চূড়ান্ত খেলাটি অনুষ্ঠিত হয়নি। দক্ষিণ আফ্রিকা সরকারের বর্ণবৈষম্যবাদ নীতির অভিযোগে ভারতীয় দল সেখানে খেলতে যায়নি। ফলে, দক্ষিণ আফ্রিকাকে বিজয়ী ঘোষণা করা হয়। লক্ষ্যণীয় যে, তারপর থেকে ২০১০ সাল পর্যন্ত দক্ষিণ আফ্রিকা টেনিস দল আর কখনো বিজয়ী হয়নি। ১৯৭৫ সালে বিশ্ববাসী প্রথমবারের মতো আরো দু'টি উদীয়মান দেশ - সুইডেন এবং চেকোস্লোভাকিয়ার মধ্যকার চূড়ান্ত খেলা দেখতে পেল। সেখানে সুইডেনের ডেভিস কাপ দল ৩-২ ব্যবধানে চ্যাম্পিয়ন হয়।
রাজনগর, বীরভূম
ভূগোল
শহরটি পশ্চিমবঙ্গের পশ্চিম সীমান্তে ঝাড়খণ্ড সীমান্তের নিকট পুরাতন আর্কিয়ান পাথর ও মাটিপ্রকৃৃতির ওপর অবস্থিত৷ রাজনগরের বার্ষিক গড় বৃষ্টিপাত ১৪০৫ মিলিমিটার যার বেশির্ভাগই আষাঢ় থেকে আশ্বিন মাসে হয়৷ অঞ্চলটিতে ল্যাটেরাইট ও কৃৃষি অনুর্বর জমির উপস্থিতি রয়েছে৷
শহরটি ২৫ কিলোমিটার দুরবর্তী জেলাসদর সিউড়ির সাথে সড়কপথে যুক্ত৷ রাজনগর হল পশ্চিমবঙ্গের বীরভূমের একটি সমষ্টি উন্নয়ন ব্লক। রাজনগর ব্লকের পশ্চিমে রাজনগর, উত্তরে কানমোড়া, উত্তর-পশ্চিমে জয়পুর, পূর্বে পাথরচাপুরী এবং দক্ষিণে তাঁতিপাড়া,মুক্তিপুর প্রভৃতি গ্রাম উল্লেখযোগ্য। এই এলাকার উল্লেখ্য নদী হল কুশকরণী এবং ধেনুকখুলে নদী যে দুটিই ময়ূরাক্ষী নদীর উপনদী। রাজনগর ব্লকটি পাঁচটি গ্রাম পঞ্চায়েত নিয়ে গঠিত, যেগুলি হলো রাজনগর গ্রাম পঞ্চায়েত, ভবানীপুর গ্রাম পঞ্চায়েত, চন্দ্রপুর গ্রাম পঞ্চায়েত, তাঁতিপাড়া গ্রাম পঞ্চায়েত এবং গাংমুড়ি-জয়পুর (আলীগড়) গ্রাম পঞ্চায়েত।
থানা
রাজনগর ব্লকটি রাজনগর থানার অধীনস্থ৷ রাজনগর ব্লকের সদরটি এই শহরে অবস্থিত৷
জনতত্ত্ব
২০১১ খ্রিস্টাব্দের ভারতের জনগণনা অনুসারে রাজনগর শহরের জনসংখ্যা ১৩৯৬৫ জন, যার মধ্যে ৭১৬৮ জন পুরুষ ও ৬৭৯৭ জন নারী৷ প্রতি হাজার পুরুষে ৯৪৮ জন নারী৷ ৬ বছর অনুর্দ্ধ ১৭৭১ জন শিশু, যা সমগ্র জনসংখ্যার ১২.৬৮%৷ ৬ বছরোর্দ্ধ জনসংখ্যার ৭২.৫৪% অর্থাৎ ৮৮৪৬ জন সাক্ষর৷
শিক্ষা
২০০৯ খ্রিস্টাব্দে রাজনগর মহাবিদ্যালয় প্রতিষ্ঠা করা হয়৷ এটি বর্ধমান বিশ্ববিদ্যালয়ের অধীনস্থ৷ এই মহাবিদ্যালয়টি বাংলা ও ইতিহাস বিভাগে স্নাতক পাশের ক্ষেত্রে উল্লেখযোগ্য৷ এলাকায় অনেক প্রাইমারি স্কুল এবং বেশ কয়েকটি হাইস্কুল আছে। যেগুলির মধ্যে রাজনগর হাইস্কুল,ভবানীপুর শম্ভুনাথ উচ্চবিদ্যালয়, মাধাইপুর পল্লীমঙ্গল বিদ্যালয়, তাঁতিপাড়া নবকিশোর বিদ্যানিকেতন, সিসালফার্ম হাইস্কুল, লাউজোর উচ্চবিদ্যালয় প্রভৃতি উল্লেখযোগ্য। নারীশিক্ষার বিস্তারের জন্য আরো একটি বালিকা বিদ্যালয় বর্তমান। তাঁতিপাড়া আই টি গার্লস হাইস্কুল।
সাহিদা রহমান জোৎস্না
প্রাথমিক জীবন
সাহিদা রহমান জোৎস্না রংপুর জেলায় জন্মগ্রহণ করেন।
রাজনৈতিক জীবন
সাহিদা রহমান জোৎস্না বিএনপির জাতীয় নির্বাহী কমিটির সদস্য ও রংপুর জেলা মহিলা দল সভানেত্রী। তিনি ষষ্ঠ জাতীয় সংসদের মহিলা আসন ৩ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।
ঢাকা বিশ্ববিদ্যালয়ের উপাচার্যের তালিকা
ঢাকা বিশ্ববিদ্যালয় বাংলাদেশের সবচেয়ে পুরানো বিশ্ববিদ্যালয়। এ বিশ্ববিদ্যালয়টি ১৯২১ সালে প্রতিষ্ঠিত হয়। প্রতিষ্ঠার পর থেকে এ যাবৎ ২৬জন বিশিষ্ট শিক্ষাবিদ ঢাকা বিশ্ববিদ্যালয়ের উপাচার্যের দায়িত্ব পালন করেছেন। এই বিশ্ববিদ্যালয়ের বর্তমান উপাচার্য মোহাম্মদ আখতারুজ্জামান।
এ বিশ্ববিদ্যালয়ের প্রথম ভারতীয় ও মুসলমান উপাচার্য স্যার এ এফ রাহমান। তারপর উপাচার্য হন প্রখ্যাত ইতিহাসবিদ অধ্যাপক রমেশচন্দ্র মজুমদার। ঢাকা বিশ্ববিদ্যালয়ের ছাত্রদের মধ্যে প্রথম বিশ্ববিদ্যালয়ের উপাচার্য হন মাহমুদ হুসাইন।
একাত্তরের মার্চ মাসে ঢাকা বিশ্ববিদ্যালয়ের তৎকালীন উপাচার্য বিচারপতি আবু সাঈদ চৌধুরী জাতিসংঘের মানবাধিকার কমিশনের অধিবেশনে যোগদানের জন্য জেনেভা যান। সেখানে জেনেভার একটি পত্রিকায় দু’জন ঢাকা বিশ্ববিদ্যালয় ছাত্রের মৃত্যু সংবাদ দেখে বিচলিত হয়ে ২৫ মার্চ পূর্ব পাকিস্তান প্রাদেশিক শিক্ষা সচিবকে পাকিস্তান দূতাবাসের মাধ্যমে প্রেরিত এক পত্রে লেখেন, “আমার নিরস্ত্র ছাত্রদের উপর গুলি চালানোর পর আমার ভাইস চ্যান্সেলর থাকার কোন যুক্তিসংগত কারণ নেই। তাই আমি পদত্যাগ করলাম”। ফলে মার্চের সেই কালরাত্রীতে ঢাকা বিশ্ববিদ্যালয় ছিল উপাচার্য বিহীন। পরে মুজিবনগর সরকার বিচারপতি সাঈদকে “প্রবাসী সরকারের বিশেষ প্রতিনিধি” হিসেবে নিয়োগ দেয়। পাকিস্তান বাহিনী রাজশাহী বিশ্ববিদ্যালয়ের তৎকালীন উপাচার্য ড. সৈয়দ সাজ্জাদ হোসায়েনকে তাদের কনভয়ে করে ঢাকায় নিয়ে এসে ১৯ জুলাই ঢাকা বিশ্ববিদ্যালয়ের উপাচার্যের পদে বসান। তাকে সহায়তা করেন ড. হাসান জামান, ড. মেহের আলি। স্বাধীনতার পর তিনজনই গ্রেফতার হন এবং মুক্তির পর দেশ ত্যাগ করেন।
ক্যাটায়ন
থাম্ব|ধনাত্মক আধান ধাতু সমূহ তাদের সর্বশেষ শক্তিস্তরের এক বা একাধিক ইলেকট্রন অপসারণ করে যে আয়নে পরিণত হয় তাকে ক্যাটায়ন বলে। ক্যাটায়নে প্রোটনের তুলানায় ইলেকট্রন কম থাকায় এর আধান (চার্জ) ধনাত্মক(+) বা positive.
বিবরণ
সাধারণত সব পরমাণুই আধান নিরপেক্ষ। কারণ তাদের মধ্যে যতটি ধনাত্মক চার্জ যুক্ত প্রোটন থাকে ঠিক ততটিই ঋণাত্মক চার্জ যুক্ত ইলেকট্রন থাকে। তাই সামগ্রিক ভাবে তারা আধান নিরপেক্ষ। তবে প্রতিটি পরমাণুই তাদের নিকটস্থ নিষ্ক্রিয় গ্যাসের স্থিতিশীল ইলেকট্রন বিন্যাস অর্জন করতে চায়। যেহেতু ধাতু সমূহের সর্বশেষ শক্তিস্তরে ১টি, ২টি বা ৩টি ইলেকট্রন থাকে তাই এদের প্রতি নিউক্লিয়াসের প্রোটনের আকর্ষণ কম থাকে। ফলে, তারা সহজেই ওই ইলেকট্রন গুলো ত্যাগ করতে পারে। অর্থাৎ, এদের আয়নিকরণ শক্তির মান অনেক কম হয়।
সর্বশেষ শক্তিস্তরের ওই ইলেকট্রন গুলো ত্যাগ করলে ধাতব পরমাণু গুলো আর আধান নিরপেক্ষ থাকে না। এগুলো আয়নে পরিণত হয়। এই আয়নই হল ক্যাটায়ন। ।
কিছু ক্যাটায়ন
<references group="lower-alpha"/>
ভাক্রি
ভাক্রি হল একটি গোলাকার ফ্ল্যাটব্রেড (রুটি) যা প্রায়শই ভারতের গুজরাত, মহারাষ্ট্র, রাজস্থান ও কর্ণাটক রাজ্যের রন্ধনশৈলীতে ব্যবহৃত হয়। জোয়ার বা বাজরা ব্যবহার করে তৈরি করা ভাক্রি নিয়মিত গমের চাপাতির চেয়ে মোটা হয়। ভাক্রি শক্ততার ক্ষেত্রে খাখরার বিপরীতে বয়নে নরম বা শক্ত হতে পারে।
শস্য ও ভিন্নতা
বিভিন্ন ধরনের বাজরা (জোয়ার, বাজরা, রাগি) ভাক্রি তৈরির জন্য বেশি ব্যবহৃত হয়। এই বাজরা ভাক্রি ভারতের দাক্ষিণাত্যের মালভূমি অঞ্চলে (মহারাষ্ট্র ও উত্তর কর্ণাটক) পাশাপাশি রাজস্থানের আধা-শুষ্ক অঞ্চলে জনপ্রিয়। পশ্চিম ভারতের উপকূলীয় কোঙ্কন ও গোয়া অঞ্চলে ভাক্রি তৈরিতে চালের আটা ব্যবহার করা হয়।
১. জোয়ার ভাক্রি - জোয়ার ভাক্রি হল সবচেয়ে সাধারণ ধরনের ভাক্রি। গরম পানিতে জোয়ারের ময়দা মিশিয়ে হাত দিয়ে চ্যাপ্টা করে আটা তৈরি করা হয়।
২. বাজরা ভাক্রি - বজরা ভাক্রি প্রধানত শীতকালে বিশেষ করে সংক্রান্তির উৎসবের কাছাকাছি সময়ে তৈরি করা হয়। প্রস্তুতিটা জোয়ার ভাক্রির মতোই।
৩. মকাই ভাক্রি - ভুট্টা ভাক্রি সাধারণত শীতকালে প্রস্তুত করা হয়। গুজরাটি ভাষায় "মকাই নো রোটলো" এবং মারাঠিতে "মাক্যাচি ভাক্রি " নামেও পরিচিত।
৪. রাগি ভাক্রি - রাগি ভাক্রি বা রাগি রোটি, রাগি দিয়ে তৈরি। এগুলি অন্যান্য ভাক্রির মতোই প্রস্তুত করা হয়।
৫. চালের ভাক্রি - চালের ভাক্রি চালের আটা দিয়ে তৈরি করা হয়, অন্যান্য ভাক্রির মতোই তৈরি করা হয়। কোঙ্কন অঞ্চলে এরা সাধারণ।
৬. গমের ভাক্রি - গমের ভাক্রি গমের রুটির মতো, তবে আনুপাতিকভাবে বেশি তেল সহ আকারে এবং গভীরতায় বড়।
ধর্মরাজেশ্বর
ধর্মরাজেশ্বর হল ভারতের মধ্যপ্রদেশের মান্দসৌর জেলার ৪র্থ-৫ম শতাব্দীর একটি প্রাচীন হিন্দু গুহা মন্দির।
ধর্মরাজেশ্বর মন্দির ভারতীয় শৈলীকর্তিত স্থাপত্যের উজ্জ্বল উদাহরণকে নির্দেশ করে। এই একশিলা মন্দিরটি কঠিন প্রাকৃতিক শিলা ব্যবহার করে তৈরি করা হয়েছে এবং স্থাপত্যটি কৈলাস মন্দির, ইলোরা গুহাগুলির অনুরূপ। মূল মন্দিরে একটি শিবলিঙ্গ এবং ভগবান বিষ্ণুর একটি মূর্তি রয়েছে। যার চারপাশে ৭টি ছোট মন্দির রয়েছে।
করিমগঞ্জ
করিমগঞ্জ হচ্ছে ভারতের আসাম রাজ্যের করিমগঞ্জ জেলার একটি শহর। এটি হচ্ছে জেলার প্রধান শহর এবং জেলা প্রশাসনিক সদরদপ্তর।
thumb|300px|করিমগঞ্জ জংশন রেলপথ স্টেশন thumb|300px|'করিমগঞ্জ জেলার সবুজ প্রকৃতি, প্রধানত কৃষিভিত্তিক জেলা
প্রচারমাধ্যম
করিমগঞ্জের স্থানীয় দুটি পত্রিকা হচ্ছে
রাজনীতি
করিমগঞ্জ পাঁচটি বিধানসভা কেন্দ্র নিয়ে গঠিত। সেগুলো হচ্ছে করিমগঞ্জ উত্তর, করিমগঞ্জ দক্ষিণ, বদরপুর, পাথারকান্দি এবং রাতাবাড়ি। এগুলোর সবগুলোই করিমগঞ্জ লোকসভা কেন্দ্রের অন্তর্গত।
পালকি
thumb|250px|গামা হিসেবে পরিচিত কোরিয়ার তৈরি পালকি (আনুমানিক ১৮৯০ খ্রিষ্টাব্দ) পালকি এক ধরনের বিলাসবহুল যানবাহন যাতে সাধারণত ধনিকগোষ্ঠী এক স্থান থেকে অন্য স্থানে ভ্রমণ করে থাকে। চাকাবিহীন যানবাহন হওয়ায় কয়েকজন ব্যক্তি ঘাড়ে বহন করে পালকিকে ঝুলন্ত অবস্থায় স্থানান্তরে অগ্রসর হয়। যিনি পালকির ভার বহন করেন, তিনি পালকি বেহারা নামে অভিহিত হন। প্রথমদিকে দেব-দেবীকে আরোহণ কিংবা দেবমূর্তি বহনের উদ্দেশ্যে এরূপ যানবাহন তৈরি করা হয়েছিল বলে ধারণা করা হয়। অনেক মন্দিরেই পালকি সহযোগে দেবতাদের বহনের দৃশ্যমালা ভাস্কর্য আকারে তুলে ধরার দৃশ্য চিত্রিত করা হয়েছে। পরবর্তীকালে এতে করে মুখ্যত ইউরোপীয় উচ্চ শ্রেণির সম্ভ্রান্ত ব্যক্তি ও ভদ্রমহিলাগণ ভারতীয় উপমহাদেশে রেলগাড়ি প্রবর্তনের পূর্ব পর্যন্ত চলাফেরা করতেন। আধুনিককালে পালকির ব্যবহার নেই বললেই চলে। তবুও সীমিত আকারে ভারতীয় উপমহাদেশে বিবাহ অনুষ্ঠান, তীর্থযাত্রা ইত্যাদি অনুষ্ঠানে ব্যবহার করতে দেখা যায়।
নাম পরিচিতি
প্রাচীন রোমে লেটিকা, চীনে জিয়াও, ভিয়েতনামে কিউ, ইংল্যান্ডে সিড্যান চেয়ার, স্পেনে লিটারা, ফ্রান্সে পালানকুইন, পর্তুগালে লিটেইরা, থাইল্যান্ডে ওহ, কোরিয়ায় গামা, জাপানে নোরিমোনো, তুরস্কে টাহটিরেভান ইত্যাদি নামে পালকি পরিচিত হয়ে আসছে।
নির্মাণশৈলী
ইউরোপে পালকিকে শোবার উপযোগী করে উন্মুক্ত কিংবা বন্ধ অবস্থায় নির্মাণ করা হতো। দুইটি শক্ত খুঁটি সহযোগে প্রান্ত সীমায় পালকি বেহারা কিংবা ভারবাহী জন্তুর মাধ্যমে টেনে নেয়া হতো। ধারণা করা হয় যে, স্লেজচালিত গাড়ীর ধারণা থেকে পালকি পরিবহনটির ব্যুৎপত্তি ঘটেছে। মিশরীয় চিত্রকর্মে এর প্রকাশ ঘটেছে। পরবর্তীতে তা পারস্য রাজ্যেও ব্যবহৃত হয়। এ সংক্রান্ত বিষয়াদি ঈশা সম্বন্ধীয় পুস্তকাদিতে তুলে ধরা হয়েছে। প্রাচ্য দেশসমূহে এ বাহনটি পালকিরূপে পরিচিতি পায়। মূলতঃ প্রাচীন রোমের সম্রাজ্ঞী এবং সিনেটরদের স্ত্রীদের ন্যায় সম্ভ্রান্ত বংশীয় এবং উচ্চ মর্যাদাসম্পন্ন ব্যক্তিদের জন্যে বরাদ্দ ছিল পালকি। কিন্তু সাধারণ লোকদের জন্যে এ পরিবহন ব্যবহার নিষিদ্ধ করা হয়। সপ্তদশ শতকে ইউরোপে পালকি পর্যাপ্ত পরিমাণে ছিল; মজবুত নির্মাণশৈলী এবং ব্যক্তিগত গোপনীয়তা বজায়সহ উভয় খুঁটিতে চামড়ার বর্ম আচ্ছাদন করা হয়। পরবর্তীকালে গুরুতর অসুস্থ রোগী ও আঘাতপ্রাপ্ত ব্যক্তিদেরকেও পালকি ব্যবহারের অনুমতি দেয়া হয়।
ব্যবহার
লন্ডনে পালকিকে সিড্যান চেয়ার নামে আখ্যায়িত করা হয়। এজাতীয় পালকিতে একজন ব্যক্তির জন্যে একটি চেয়ার অথবা জানালা সহযোগে ক্যাবিন রাখার উপযোগী করে তৈরী করা হয়। এর সামনে ও পিছনে কমপক্ষে দুইজন লোক ভার বহন করে নিয়ে যেতো। ভারবহনকারী চেয়ারম্যানরূপে পরিচিতি পেতেন। ঊনবিংশ শতকে এসে তা খুবই কম দৃশ্যমান ছিল। কিন্তু মর্যাদাসম্পন্ন পরিবহনরূপে কয়েক শতক এর ব্যবহার ছিল যাতে অবরুদ্ধ নারীগণ যাত্রী হতেন। রাতের বেলায় মশাল সহকারে লিঙ্ক-বয় পালকির সামনে থেকে পথ নির্দেশ করতো। ১৯৭০-এর দশকে উদ্যোক্তা এবং বাথউইকের অধিবাসী জন কানিংহ্যাম সংক্ষিপ্তকালের জন্য সিড্যান চেয়ারের পুণঃপ্রচলন ঘটিয়েছিলেন।
দক্ষিণ এশিয়ায় পালকি শব্দটি এসেছে সংস্কৃত শব্দ পালঙ্ক থেকে যার অর্থ বিছানা বা খাঁট। আনুমানিক খ্রীষ্ট-পূর্ব ২৫০ সালে রামায়ণে পালকির কথা তুলে ধরা হয়েছে। ১৯৩০-এর দশকে চাকাঁচালিত রিকশার প্রচলন ঘটে। এরফলে পালকি তার গুরুত্ব হারাতে শুরু করে।
ইন্দোনেশিয়ার জাভা সম্প্রদায়ে পালকির প্রচলন রয়েছে। দুই খুঁটিতে গড়া জোলি বেহারারা কাঁধে করে পারাপার করতেন এবং যে-কোন যাত্রী অর্থের বিনিময়ে ভ্রমণ করতে পারতেন।
পালকিওয়ালার গান
পুরনো পালকিওয়ালারা গান বাঁধতেন, ‘কর্তাবাবুর রঙটি কালো/গিন্নি মায়ের মনটি ভাল/সামলে চলো হেঁইও।’ আবার কর্তাকে কোথাও নিয়ে যাওয়ার সময় বাইকেরা গাইতেন, ‘হেঁইও জোয়ান, সরু আল, চলো ধরে। কর্তাবাবুর, দরাজ দিল, দেবে ধরে।’
মরিশাস
মরিশাস আফ্রিকার দক্ষিণ-পূর্ব উপকূলের সন্নিকটে ভারত মহাসাগরে অবস্থিত একটি ক্ষুদ্র দ্বীপরাষ্ট্র। এর পূর্ণনাম মরিশাস প্রজাতন্ত্র। দেশটির রাজধানীর নাম পোর্ট লুইস, যা দেশটির প্রধান সমুদ্র বন্দর। দ্বীপটি আফ্রিকার মূল ভূখণ্ড থেকে ২০০০ কিলোমিটার পূর্বে এবং মাদাগাস্কার দ্বীপরাষ্ট্র থেকে ৮০০ কিলোমিটার পূর্বে, ভারত মহাসাগরের পশ্চিমভাগে অবস্থিত। দেশটি ইংরেজি ভাষায় মরিশাস বা মরিশিয়াস, ফরাসি ভাষায় মোরিস (Maurice, ) এবং স্থানীয় ক্রেওল ভাষায় মরিস নামে পরিচিত।
দেশটিতে মরিশাস নামের একটি বৃহৎ দ্বীপ (আয়তন ১৮৬৫ বর্গকিলোমিটার) আছে, যার পূর্বে রোদ্রিগেস নামের আরেকটি দ্বীপ (১০৪ বর্গকিলোমিটার), উত্তর-পূর্বে কার্গাদোস কারাজোস (সেন্ট ব্র্যান্ডন) নামের কিছু চড়া এবং ৫০০ কিলোমিটার উত্তরে আগালেগা নামের ক্ষুদ্র দ্বীপপুঞ্জ আছে। সব মিলিয়ে দেশটির আয়তন প্রায় ২০৪০ বর্গকিলোমিটার (ঢাকা নগরীর প্রায় ৭ গুণ বা কলকাতা নগরীর প্রায় ১০ গুণ)। এছাড়া দ্বীপটি ২৩ লক্ষ বর্গকিলোমিটার আয়তনবিশিষ্ট একটি একচেটিয়া অর্থনৈতিক অঞ্চলের অধিকারী। এছাড়া মরিশাস উত্তর-পূর্বের চাগোস দ্বীপপুঞ্জ ও পূর্বের ত্রোমলাঁ দ্বীপটিকে নিজের বলে দাবী করে।
মূল মরিশাস দ্বীপটি একটি আগ্নেয় দ্বীপ যেটি চারপাশে প্রবালপ্রাচীর দিয়ে বেষ্টিত। রাজধানী পোর্ট লুইসে একটি চমৎকার প্রাকৃতিক পোতাশ্রয় আছে যাতে মহাসমুদ্রগামী জাহাজগুলি নোঙর ফেলতে পারে। ভৌগোলিকভাবে এটি মাসাকারিন দ্বীপপুঞ্জের অন্তর্গত একটি দ্বীপ, যাতে রদ্রিগেস দ্বীপ ও ফরাসি রেউনিওঁ দ্বীপটি অন্তর্ভুক্ত। উত্তর-দক্ষিণে ৬১ কিলোমিটার দীর্ঘ এবং পূর্ব-পশ্চিমে ৪৭ কিলোমিটার প্রশস্ত এই দ্বীপটির উত্তরভাগে একটি সরু সমতল নিম্নভূমি আছে যেখানে দ্বীপের অধিবাসীদের সিংহভাগ বাস করে। দ্বীপের মধ্যভাগে একটি উঁচুভূমি ও দক্ষিণে একটি পার্বত্য অঞ্চল অবস্থিত। দ্বীপের দক্ষিণ-পশ্চিমে এর সর্বোচ্চ পর্বতটি অবস্থিত, যার নাম পিতোঁ দ্য লা প্যতিত রিভিয়ের নোয়ার (উচ্চতা ৮২৮ মিটার)। দ্বীপের মধ্যভাগে বেশকিছু হ্রদ রয়েছে, যাদের মধ্যে  ভাকোয়াস হ্রদ দ্বীপটির স্বাদু পানির প্রধান উৎস। এখানকার জলবায়ু উপক্রান্তীয় ধরনের এবং আবহাওয়া সারাবছর সুষমভাবে উষ্ণ (গড়ে ২৩ ডিগ্রি সেলসিয়াস) ও আর্দ্র থাকে, তবে মধ্যভাগে উচ্চভূমিতে তাপমাত্রা কিছুটা কম। বাৎসরিক গড় বৃষ্টিপাতের পরিমাণ উপকূলে প্রায় ১০০০ মিলিমিটার এবং মালভূমি অঞ্চলে ৫০০০ মিলিমিটার। ডিসেম্বর থেকে এপ্রিল মাসে তাপমাত্রা ও আর্দ্রতা বেশি থাকে এবং এই মৌসুমে প্রায়ই শক্তিশালী ঘূর্ণিঝড় ঘটে। মধ্যভাগের উচ্চভূমি থেকে বেশ কিছু পাহাড়ি নদী উপকূলের দিকে প্রসারিত হয়েছে। দ্বীপটির প্রধান নদীটির নাম গ্র্যান্ড রিভার, যেটি দ্বীপের জলবিদ্যুতের সিংহভাগ যোগান দেয়। মরিশাস দ্বীপটির অভ্যন্তরভাগ অতীতে গ্রীষ্মমণ্ডলীয় বৃক্ষের অরণ্যে আবৃত ছিল; এর পর এই বনগুলির সিংহভাগই কেটে ফেলা হয় এবং এগুলিকে চিনি উৎপাদনকারী আখের খামার দিয়ে প্রতিস্থাপন করা হয়। এছাড়া এখানে বাঁশের ঝাড়, নারকেল গাছ ও আবলুস গাছ  দেখা যায়। মরিশাসের অনন্য কিছু প্রাণীর মধ্যে লম্বা লেজবিশিষ্ট সম্বর হরিণ ও তেনরেক নামের একটি কাঁটালো স্তন্যপ্রায়ী প্রাণী উল্লেখযোগ্য। এখানে ডোডো নামের একটি উড়তে অক্ষম ও বৃহৎ পাখির বাস ছিল, কিন্তু ১৬৮১ সালের আগেই শেষ ডোডোটি বিলুপ্ত হয়ে যায়।
জনসংখ্যা
মরিশাসে সব মিলিয়ে প্রায় ১৩ লক্ষ লোকের বাস। এখানকার জনঘনত্ব (প্রতি বর্গকিলোমিটারে ১৬৩৮ জন) বিশ্বের সর্বোচ্চগুলির একটি। এখানকার জাতিগত বৈচিত্র্য উচ্চ। বর্তমানে দেশটির প্রায় দুই-তৃতীয়াংশ (৬৮%) লোক ১৯শ শতকে দক্ষিণ এশিয়া থেকে আগত আখচাষীদের বংশধর। প্রায় এক-চতুর্থাংশ (২৭%) লোক "ক্রেওল" নামক শ্বেতাঙ্গ, এশীয় ও আফ্রিকান কৃষ্ণাঙ্গ নরগোষ্ঠীর লোকের সংমিশ্রণে গঠিত একটি নরগোষ্ঠী। এছাড়া চীনা (৩%) ও ইউরোপীয় (২%, মূলত ফরাসি) বংশোদ্ভূত ক্ষুদ্র সম্প্রদায় আছে। ফরাসি বংশোদ্ভূত সম্প্রদায়টি ধনী শ্রেণী গঠন করেছে। ইংরেজি প্রশাসনিক ভাষা, তবে প্রায় সবাই স্থানীয় ক্রেওল ভাষায় (এক ধরনের ফরাসি পাতোয়া ভাষা) কথা বলে; এছাড়া ফরাসি ভাষা ও অন্যান্য নৃগোষ্ঠীগত ভাষাও (হিন্দি ভাষা, উর্দু ভাষা, ভোজপুরি ভাষা, তামিল ভাষা, চীনা ভাষা) প্রচলিত। এখানকার লোকেদের অর্ধেকের (৪৮%) ধর্ম হিন্দুধর্ম; খ্রিস্টধর্ম (রোমান ক্যাথলিক মণ্ডলীর) ও ইসলাম ধর্ম যথাক্রমে দ্বিতীয় (২৬%) ও তৃতীয় (১৭%) প্রধান ধর্ম। ভারতীয় বংশোদ্ভুত লোকেরা হিন্দু ও ইসলাম ধর্মাবলম্বী এবং বেশির ভাগ ক্রেওল নরগোষ্ঠীর লোক খ্রিস্টান। এটি আফ্রিকার একমাত্র রাষ্ট্র যেখানে হিন্দুরা সংখ্যাগরিষ্ঠ। দেশের অর্ধেকের বেশি জনগণ শহরে বাস করে। প্রায় ৮৫% লোক সাক্ষরতা অর্জন করেছে। এখানে দুইটি সরকারী বিশ্ববিদ্যালয় আছে।
অর্থনীতি
মরিশাসের প্রধান প্রাকৃতিক সম্পদ এর আপেক্ষিকভাবে উর্বর মাটি। দেশের প্রায় অর্ধেক জমিতে কৃষিকাজ করা হয়। ঐতিহ্যগতভাবে মরিশাসের অর্থনীতিতে একটিমাত্র অর্থকরী শস্য আধিপত্য বিস্তার করে আসছে, যা হল আখ। দেশের আবাদী জমিগুলির অর্ধেকেরও বেশীতে আখ চাষ করা হয় এবং আখ থেকে প্রস্তুতকৃত চিনি ও ঝোলাগুড় মরিশাসের প্রধান দুইটি রপ্তানি দ্রব্য। অন্যান্য কৃষিদ্রব্যের মধ্যে চা, চীনাবাদাম, আলু, টমেটো, তামাক, কলা ও শাকসবজি উল্লেখ্য। তবে দেশটি খাদ্যের জন্য, বিশেষত চাল আমদানির জন্য বহির্বিশ্বের উপরে গভীরভাবে নির্ভরশীল। ১৯৭০-এর দশকে মরিশাসের সরকার কৃষির উপরে নির্ভরশীলতা কমিয়ে অর্থনীতির আধুনিকায়নের উদ্যোগ হাতে নেয় এবং নতুন নতুন শিল্প স্থাপন করে। বর্তমানে মরিশাসের অর্থনীতির উৎপাদনের এক-পঞ্চমাংশ শিল্পখাত থেকে আসে। এখানকার কারখানাগুলিতে আখের রস থেকে পরিশোধিত চিনি ও চিনিজাত দ্রব্য প্রক্রিয়াজাতকরণের পাশাপাশি বস্ত্র, ধাতু, প্রক্রিয়াজাত খাদ্য, ধাতব দ্রব্য, রাসায়নিক সার ও রাসায়নিক দ্রব্য, পানীয়, চামড়াজাত দ্রব্য, ইলেকট্রনীয় যন্ত্রাংশ, ইত্যাদি উৎপাদন করা হয়। ১৯৮০-র দশকে বস্ত্র ও পোশাক শিল্পে ব্যাপক উন্নতি হয়। পর্যটন ও ব্যাংকিংয়ের মতো সেবাখাতগুলি মরিশাসের অর্থনীতির জন্য গুরুত্বপূর্ণ। দেশটির শ্রমশক্তির প্রায় দুই-পঞ্চমাংশেরও বেশি লোক এই দুই খাতে চাকুরি করে। ১৯৭০-এর দশকে থেকে দেশের পর্যটন খাত ব্যাপক বৃদ্ধিলাভ করে। ২১শ শতকে এসে দেশটি ব্যাংকিং ও অর্থসংস্থান সেবার একটি সমৃদ্ধ কেন্দ্রে পরিণত হয়। মরিশাসের মুদ্রার নাম মরিশীয় রুপি, যেটি ১০০ সেন্টে বিভক্ত। ২০২১ সালে এসে ১ মার্কিন ডলার প্রায় ৪০ মরিশীয় রুপির সমান ছিল। মরিশাস অর্থনৈতিক স্বাধীনতার তালিকায় উচ্চস্থান অর্জন করেছে। বিশ্বব্যাংক দেশটিকে একটি উচ্চ-আয়ের অর্থনীতি হিসেবে শ্রেণীবদ্ধ করেছে। দেশটিকে আফ্রিকার সবচেয়ে প্রতিযোগিতামূলক ও সবচেয়ে উন্নত অর্থনীতিগুলির একটি হিসেবে চিহ্নিত করা হয়েছে।